Due to the increase in excise tax by 70% for locally manufactured alcohol, the price of bottle of Arrack would be increased to over 3000 LKR, to discourage alcohol consumption once the liquor shops finally open after a long break due to COVID-19 precautionary measures.
The fact behind every news!, කොරෝනා වෛරස් ආසාදනය පාලනය කිරීම පිණිස ඇඳිරි නීතිය ක්\u200dරියාත්මක කළ රජය ඒ හා සමගම දිවයින පුරා විසිර පවත්නා සුරාබදු සැල්ද \xa0වසා දැමීමට නියෝග කළේය. දිවයිනේ බොහෝ පළාත්වල ඇඳිරිනීතිය ඉවත්කර ජන ජීවිතය සාමාන්\u200dය අතට පත් කිරීමට රජය කටයුතු කළ ද සුරාසැල් සඳහා විවෘත කිරීමට අවසර නොදුන්නේය. ශ්\u200dරී ලංකා පොලීසිය සහ සුරාබදු දෙපාර්තමේන්තුව නීතිවිරෝධී මත්පැන් නිෂ්පාදනාගාර \xa0සහ අධික මිලට මත්පැන් විකුණන ස්ථාන සොයමින්, වැටලීම් නොකඩවාම කරගෙන\xa0 යන බව වාර්තා විය., “15 බාර් අරිනකම් බලාගන හිටිය බේබද්දන්ට හොද වැඩේ ජය වේවා” තේමාව යටතේ ඒ. ජී ඒකනායක නමැත්තෙකු තම ෆේස්බුක් පිටුවේ සටහනක් ඉදිරිපත් කර තිබෙනු දක්නට ලැබුණේය. Breaking News ලෙස “රජය විසින් සියලුම මත්පැන් සඳහා නව බද්දක් හදුන්වා දෙනු ලැබ ඇත. එය නව මාරාන්තික බද්ද ලෙස\xa0 හඳුන්වනු ලබන අතර එම බද්ද 70% වේ. එමගින් මෙරට සිල්ලරට විකිණෙන සියලුම මත්පැන් බෝතලයක මිල 2020.05.15 දින සිට වෙනස් වේ. එය වෙනස්වන ආකාරය පහතින් මෙසේ දැක්වේ. ගල් අරක්කු බෝතලයක උ:සි:මි: රු.3020/=කි. 8.8% බියර් බෝතලයක නව උ:සි:මි: රු.595/=කි.” යන වදන් ද එහි රෝපණය කර ඇති බව නිරීක්ෂණය විය., ජයවේවා නැමැති තේමාවෙන් සුජීව ගුරුගේ නමැත්තෙකු ද මෙම සටහනම ඉදිරිපත් කර තිබුණේය., ෆේස්බුක් ඇතුළු සමාජ මාධ්\u200dය පරිශීලනය කරන්නන් අතර සංසරණය වීම ආරම්භ කර තිබූ මෙම සටහන් වලට හිමිවූ ප්\u200dරතිචාර මෙය අසත්\u200dය සටහනක් මෙන්ම උපහාසය පිරී ප්\u200dරතිචාරයන් නිරීක්ෂණය වීම නිසා මේ පිළිබඳව සත්\u200dය කරුණු විමර්ශනයක් කිරීමට අපගේ අවධානය යොමු විය., Fact Check (සත්\u200dය තොරතුරු විමර්ශනය කිරීම), මත්පැන්\xa0 සිල්ලර මිල වෙනස් වීමක් පිළිබඳව ප්\u200dරධාන විද්\u200dයුත් හෝ මුද්\u200dරිත මාධ්\u200dයන්හි කිසිදු වාර්තාවක් පල නොවීතිබීම තිබීම නිසා, මෙම සටහන් පිළිබඳව කරුණු තහවුරු කර ගැනීම පිණිස සුරාබදු කොමසාරිස් ජනරාල් බෝදරගම මහතා සමඟ දුරකථනයෙන් සම්බන්ධ වූයෙමු. සුරාබදු මිලෙහි වෙනසක් ඇති කළ හැක්කේ ගැසට් නිවේදනයකින් පමණක් බව සඳහන් කළ ඔහු, එවැනි ගැසට් නිවේදනයක් මුද්\u200dරණයට යන විට රජය ඔහුව දැනුවත් කරන බවද සඳහන් කළේය. මේ වනතෙක් ඒ පිළිබඳව කිසිදු දැනුම්දීමක්\xa0 කර නොමැති නිසා, මෙය සම්පූර්ණයෙන්ම සාවද්\u200dය ප්\u200dරවෘත්තියක් බවට ඔහු අවධාරණය කළේය., ගල් අරක්කු නැතහොත් සංස්ථා අරක්කු (Extra Special Old Arrack) නිෂ්පාදනයේ යෙදෙන ඩිස්ටිලරීස් ලංකා ආයතනය (DCSL) මඟින්ද මෙවැනි බදු වෙනස් කිරීමක් හේතුවෙන් මිල වැඩිවීමක් පිලිබඳ වාර්තා වී නොතිබීම හේතුවෙන් කරුණු තහවුරු කරගැනීම සඳහා එම සමාගමේ නිෂ්පාදන කළමනාකරු සමඟ දුරකථනයෙන් සම්බන්ධ වූ අතර එහිදී ඔහු තහවුරු කර සිටියේ එබඳු කිසිඳු බදු ක්\u200dරමයක් අලුතෙන් හඳුන්වා දී නැති අතර මිලෙහි කිසිදු වෙනසක් සිදු වී නැති බවයි. තවදුරටත් අපට දැනගනන්ට ලැබුනේ අවසන් වරට මෙලෙස මිල වෙනස්වීමක් සිදුකිරීම පිලිබඳ පිලිබඳ මාධ්\u200dය වාර්තා කර තිබුනේ 2019 වසර මුලදී බවයි., Daily Mirror | Daily News, එසේම මෙම සාවද්\u200dය සටහන් වලට පාදක වූ යම් ප්\u200dරවෘත්තියක් ඇත්දැයි අප පරික්ෂා කළෙමු. “මත්පැන් මිලදී ගැනීමේදී 70% ක විශේෂ කොරෝනා බද්දක්” යටතේ මැයි මස 05වැනි දින නෙත් ප්\u200dරවෘත්ති සේවය ඇතුළු පුවත් පළකිරීම් කිහිපයක් නිරීක්ෂණය විය. සති පහකට පසු නවදිල්ලි ප්\u200dරාන්ත මත්පැන් ශාලා විවෘත කිරීමෙන් පසු ජනතාව සමාජය දුරස්ථභාවය නොසලකමින් මත්පැන් ශාලා අසළ පොර බැදීම නිසා මෙම බද්ද පැනවීමට තීරණය කළ බව නවදිල්ලි ප්\u200dරාන්ත රජය විසින් නිවේදනය කළ බවට එහි දැක්විණි., මේ පිළිබඳව ඉන්දීය මාධ්\u200dය වාර්තා කර තිබුණේ මෙලෙසිනි., Conclusion (අවසාන නිගමනය), අපගේ විමර්ශනයෙන් පැහැදිලි වන්නේ රජය විසින් මත්පැන් සඳහා නව මාරාන්තික බද්ද නමින් බද්දක් හදුන්වා දී නොමැති අතර එනිසා මිල වෙනසක් සිදු නොවන බවයි., එබැවින් නව මාරාන්තික බද්ද නමින් නව බද්දක් හදුන්වා දීම නිසා මත්පැන් හි සිල්ලර මිල 70% කින් ඉහළ යන බවට පළ වන සියලුම ෆේස් බුක් සටහන් සියල්ල සම්පූර්ණයෙන්ම අසත්\u200dය\xa0 සහ සාවද්\u200dය ප්\u200dරවෘත්ති බවට නිගමනය කරමු, Title:දේශීය මත්පැත් මිල ඉහළ යන බවට සාවද්\u200dය ප්\u200dරකාශයක් !, Result: False
දේශීය මත්පැත් මිල ඉහළ යන බවට සාවද්‍ය ප්‍රකාශයක් ! - Factcrescendo Sri Lanka